Legal Document

Category: 4

Text:
Υπαγωγή του Νοσοκομείου «ΑΓΙΟΣ ΣΑΒΒΑΣ» και του Κέντρου Ογκολογικής Έρευνας και Πειραματικής Χειρουργικής «Γ. ΠΑΠΑΝΙΚΟΛΑΟΥ» στις διατάξεις του Ν.Δ. 2592/53 και του Ν. 1397/ 83». Στο Κοινωφελές Ίδρυμα με την επωνυμία Ελληνικό Αντικαρκινικό Ινστιτούτο, (Ε.Α.Ι.) που έχει συσταθεί με το από 14.6.1935 Προεδρικό Διάταγμα (ΦΕΚ 302/Α/35), ως νομικό πρόσωπο ιδιωτικού δικαίου (Ν.Π.Ι.Δ.) και είχε υπαχθεί στις διατάεις του Ν.Δ. 2592/53 και του Ν. 1397/83 με το Π.Δ/γμα 384/89 (ΦΕΚ 169/Α/89) το οποίο ακυρώθηκε με την υπ αρ. 1463/91 απόφαση του Συμβουλίου της Επικρατείας, λειτουργούν ως αυτοτελές υπηρεσίες αυτού:. Η νοσοκομειακή μονάδα με την επωνυμία «ΑΓΙΟΣ ΣΑΒΒΑΣ» και Το κέντρο Ογκολογικής Έρευνας και Πειραματικής Χειρουργικής «Γ. ΠΑΠΑΝΙΚΟΛΑΟΥ». Η νοσοκομειακή μονάδα και το ως άνω κέντρο μετατρέπονται από της δημοσιεύσεως του 271 /87 Π.Δ/γματος σε νομικό πρόσωπο δημοσίου δικαίου (Ν.Π.Δ.Δ.) και υπάγεται δια του παρόντος στις διατάξεις του Ν.Δ. 2592/53, όπως αυτές τροποποιήθηκαν και συμπληρώθηκαν μεταγενέστερα, καθώς και στις διατάξεις του Ν. 1397/83, σύμφωνα με τις οποίες διοικείται, οργανώνεται και λειτουργεί. Το ως άνω Ν.Π.Δ.Δ. φέρει την επωνυμία «Περιφερειακό Αντικαρκινικό - Ογκολογικό Νοσοκομείο Αθηνών «Ο ΑΓΙΟΣ ΣΑΒΒΑΣ» και έχει έδρα την πόλη της Αθήνας. Στο Ν.Π.Δ.Δ. παραχωρείται η χρήση των κτιριακών και λοιπών εγκαταστάσεων, της οικοπεδικής έκτασης, των κτισμάτων και παρακολουθημάτων, του πάσης φύσεως επιστημονικού και λοιπού εξοπλισμού, συμπεριλαμβανομένου και του τροχαίου για όσο χρόνο υφίσταται το Ν.Π.Δ.Δ. Εκ της ανωτέρω χρήσεως εξαιρούνται ορισμένοι ιστορικοί χώροι του Ε.Α.Ι., όπως:. Το Γραφείο του Προέδρου του Δ.Σ. και η αίθουσα συνεδριάσεων μετά των προθαλάμων και υπερκείμενων χώρων την αποκλειστική χρήση των οποίων έχει το Ε.Α.Ι., και. Η βιβλιοθήκη και το Αμφιθέατρο τα οποία θα είναι κοινής χρήσεως για την ανάγκες του Ν.Π.Δ.Δ. και του Ε.Α.Ι. Το πάσης φύσεως προσωπικού, πλην του ιατρικού, που υπηρετεί στο Νοσοκομείο «Ο ΑΓΙΟΣ ΣΑΒΒΑΣ» και στο Κέντρο Ογκολογικής Έρευνας και Πειραματικής Χειρουργικής «Γ. ΠΑΠΑΝΙΚΟΛΑΟΥ» μέχρι και της δημοσιεύσεως του Οργανισμού αυτού, εντάσσεται σε θέσεις του Οργανισμού του νέου Ν.Π.Δ.Δ., σύμφωνα με τις κείμενες διατάξεις. Τα εν γένει χρέη και όλες οι υποχρεώσεις του Ε.Α.Τ. από της αρχικής δημοσιοποιήσεως αυτού έναντι οιουδήποτε τρίτου, φυσικού ή νομικού προσώπου, οι οποίες εγεννήθησαν και είναι απαιτητές μέχρι και την ημερομηνία δημοσιεύσεως του παρόντος διατάγματος ή πρόκειται να γεννηθούν στο μέλλον από έννομες σχέσεις προϋπάρχουσες κατά τον άνω χρόνο μετατροπής, από οποιασδήποτε μορφής ανάγκες του Ιδρύματος κατά την ανάπτυξη των δραστηριοτήτων του σχετικά με τις ανάγκες και μόνο της λειτουργίας του Νοσοκομείου «ΑΓΙΟΣ ΣΑΒΒΑΣ» και του Κέντρου Ογκολογικής Έρευνας και Πειραματικής Χειρουργικής «Γ. ΠΑΠΑΝΙΚΟΛΑΟΥ», θεωρούνται υποχρεώσεις του Ν.Π.Δ.Δ., ενώ τυχόν κληρονομιές, δωρεές και κληροδοτήματα ανήκουν στο Ε.Α.Ι. Στο Δ.Σ. του Ν.Π.Δ.Δ. συμμετέχουν δύο (2) μέλη του Δ.Σ. του Ε.Α.Ι. Στον Υπουργό Υγείας, Πρόνοιας και Κοινωνικών Ασφαλίσεων αναθέτουμε την δημοσίευση και την εκτέλεση του παρόντος διατάγματος.